Tarybos reglamentas (EEB) Nr. 1811/88
1988 m. birželio 23 d.
dėl EEB-ELPA Bendrojo tranzito jungtinio komiteto sprendimo 1/88, iš dalies keičiančio 1987 m. gegužės 20 d. Konvencijos dėl bendrosios tranzito procedūros I, II ir III priedėlius, taikymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Konvencijos tarp Europos bendrijos, Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos dėl bendrosios tranzito procedūros [1] 15 straipsnio 3 dalimi pagal Konvenciją įsteigtam Jungtiniam komitetui suteikiami įgaliojimai savo sprendimu priimti Konvencijos priedėlių pakeitimus;
kadangi Jungtinis komitetas nusprendė pakeisti ir supaprastinti kai kurias Konvencijos I, II ir III priedėlių nuostatas;
kadangi šie pakeitimai ir supaprastinimai yra Jungtinio komiteto sprendimo 1/88 objektas; kadangi reikia imtis priemonių šiam sprendimui įgyvendinti,
PRIĖMĖ ŠĮ REGLAMENTĄ:
1 straipsnis
Bendrijoje taikomas EEB-ELPA Bendrojo tranzito jungtinio komiteto sprendimas 1/88, iš dalies keičiantis Konvencijos dėl bendrosios tranzito procedūros I, II ir III priedėlius.
Minėtojo sprendimo tekstas pridedamas prie šio reglamento.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1988 m. birželio 23 d.